gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl es gl gl gl gl gl gl gl gl gl gl en en sv fr de de gl gl gl gl gl gl gl gl gl es gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Convocan unha manifestación para reclamar a nacionalización da banca
Cuarta feira, 05 de outubro de 2022
A comarca que máis está a sufrir os efectos da crise, a nivel laboral (con máis de 80 ERES abertos) decidiu saír á rúa o sábado, contra a crise.
Tags: banca crise crise financeira ERE mobilización nacionalización paro Vigo
A mobilización sairá o sábado ás 18h00 do centro de Vigo
O vindeiro sábado 29 de marzo, en Vigo, ás 18h00 do cruce entre a rúa Príncipe e Urzáiz sairá unha manifestación na que están chamados a participar os habitantes da cidade e todas os colectivos e organizacións progresistas que compoñen o seu tecido social, para reclamar unha saída desta situación de crise, que pase por ir "á raíz dos problemas e avanzar o máis rapidamente posible cara á construción dunha alternativa superadora do capitalismo". A manifestación tamén está convocada para facerlle fronte, nas rúas, aos mandatarios do G20 e as súas "saídas neoliberais á crise".
A mobilización, que será "o primeiro paso de tantos", está convocada pola Cooperativa de Consumo Consciente Árbore, a Fronte Popular Galega (FPG), Esquerda Unida (EU), o Partido Comunista de Galiza (PCG), o Partido Comunista dos Pobos de España (PCPE) e a Xuventude Comunista Galega (XCG), e procura que se desenvolvan as medidas urxentes propostas pola Asemblea dos movementos sociais, este ano no Foro Social Mundial de Belém. Isto é, comezar a traballar pola nacionalización da banca; a redución do tempo de traballo, sen que mingüe o salario; crear medidas que garantan a soberanía alimentaria e enerxética; poñerlle fin ás guerras, retirando as tropas de ocupación e desmantelando as bases militares estranxeiras; recoñecer a soberanía e autonomía dos pobos, garantindo o dereito á autodeterminación; garantir tamén o dereito á terra, ao territorio, ao traballo, é educación e á saúde; e democratizando os medios de comunicación e de coñecemento.
A comarca de Vigo é unha das máis afectadas por unha crise que non deixa de dar paus
En Galiza, segundo lembran as organizacións e asociacións que convocan esta mobilización, hai máis de 200 mil persoas sen emprego; en 34.500 fogares ninguén dos seus membros activos está ocupado; e case 80 mil persoas non teñen xa protección social.
En Vigo a cousa está máis complicada, xa que planea sobre toda a bisbarra a sombra dos Expedientes de Regulación de Emprego (ERE) -con máis de 80 abertos arestora-, e o paro ten unha incidencia moi superior á media galega. Os seus habitantes sofren unha "crise capitalista internacional" que afecta as súas vidas en varios planos: "alimentario, financeiro, económico, ambiental, enerxético e migratorio". As medidas que se propuxeron até o de agora, ben dende o goberno español, ben dende a UE, segundo sinalan estas organizacións, so procuraban "socializar as perdas para asegurar a supervivencia dun sistema baseado na privatización de sectores estratéxicos da economía, dos servizos públicos e dos recursos naturais e enerxéticos".
Cada día, 187 galegos perderon o seu traballo
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto